Dominic Thiem

Dominic Thiem (s. 3. syyskuuta 1993 Wiener Neustadt) on itävaltalainen tennispelaaja. Parhaimmillaan hän on ollut kaksinpelissä ATP-listan kolmas, jolle sijalle hän nousi ensimmäisen kerran maaliskuussa 2020.

Junioreiden maailmanlistalla Thiem oli parhaimmillaan toisena tammikuussa 2011.

Vuosina 2018 ja 2019 Thiem eteni Ranskan avointen miesten kaksinpelin loppuotteluun, joissa molemmissa hän hävisi Rafael Nadalille. Jälkimmäisessä loppuottelussa hän voitti yhden erän.

Thiem on voittanut 17 ATP-turnausta. Ensimmäisen Masters-tason ATP-turnausvoittonsa hän saavutti Indian Wellsissä maaliskuussa 2019 voitettuaan loppuottelussa Roger Federerin 3–6, 6–3, 7–5. Ensimmäisen grand slam -turnausvoittonsa Thiem saavutti Yhdysvaltain avoimissa 2020, missä hän päihitti loppuottelussa Alexander Zverevin viisieräisessä ottelussa.

Lähteet

Aiheesta muualla 

Itävaltalaiset tennispelaajat
Vuonna 1993 syntyneet
Elävät henkilöt